פארק

**פַּארְק** הוא שטח שאין בו מבני מגורים קבועים, הפתוח לרווחת הציבור.

## היסטוריה
[ממוזער|שמאל|250px|פארק גריניץ' בלונדון בתקופה שהיה פארק ציד, [1873]]
הפארקים הם תופעה שהחלה לצבור תאוצה במאה ה-19. קודם למאה ה-19 היו דוגמאות ספורות למיזמי פארקים עירוניים, כאשר מיזם מוקדם במיוחד היה פארק Alameda de Hércules  בסביליה כבר בשנת 1574. הפארק הופך למקום מפגש פופולרי לאליטה המקומית.

באמצע המאה ה-19 מתחילה מגמה, שמתחזקת עם התגבשותו של מעמד הפועלים בתחילה באנגליה ובארצות הברית ובהמשך במקומות נוספים, להקמת פארקים ציבוריים לרווחת הציבור כחלק מהתכנון העירוני.

## סוגי פארקים

סיווג של פארק נעשה לפי שימושיו השונים. אלה יכולים להיות:

### שימושי פנאי
***גן ציבורי** – גן הפתוח לציבור ובו בדרך כלל עצים, דשא וצמחי נוי, ולעיתים מתקני משחק לילדים. **[[פארק עירוני]]** יהיה גן ציבורי רחב יחסית בשטחו, שנמצא בשטח עירוני ומשמש לנופש, למפלט מהמולת הכרך ולתחושה של "טבע בעיר". לדוגמה: פארק הירקון בתל אביב.
:היוזמה הראשונה להקמת גן ציבורי הייתה של נפוליאון, בעת שהייתו בוונציה.
***[[פארק שעשועים]]**, או **לונה פארק** – מתחם גדול יחסית המכיל מתקני שעשועים וסוגים שונים של אטרקציות ובידור בתשלום. כאשר פארק שעשועים מעוצב סביב נושא מסוים ונבדל, הוא נקרא "פארק נושא".
***פארק ציד** – בפארקים מסוג זה נהגו מלכים ואנשי אצולה באירופה לצוד בעבר; עם התפתחות המודעות לזכויות בעלי חיים, או עם התגבשותן של ערים גדולות שסגרו על שטחו של אזור הציד, הפכו רובם של גנים אלה לגני נוי ציבוריים, דוגמה הולמת לכך היא הייד פארק שבלונדון.

### שימושי מחקר ושימור
* טבע: "פארק" או פארק לאומי הוא **[[בית גידול]] [[טבע]]י** המוגדר כאזור המוגן (בדרך כלל על ידי מדינה) לצורך שימור החי והצומח שלו, ומהווה שמורת טבע גדולה. דוגמה היא פארק הכרמל. פארק כזה יכול להיות גם מקווה מים וסביבתו, בסביבת אגם או נחל, טבעי או מלאכותי. דוגמה למקום שכזה היא פארק ירוחם. רבים מהפארקים המוגנים משמשים גם לנופש או טיול.
*ארכאולוגיה: "פארק ארכאולוגי" יכול להיות אתר תיירות שבו עתיקות או ממצאים קדומים מונחים במקום בו נמצאו ומאפשרים ללמוד על אופי המקום בזמנים שונים, כדוגמת הפארק הלאומי בקעת תמנע.

## אלמנטים בפארקים
פארקים וגנים עירוניים בדרך כלל כוללים חלק מהאלמנטים הבאים:
[ממוזער|פסל ב[פארק לכיש]]
* משטחי דשא ירוקים, המשמשים כמקום ישיבה ומשחק לילדים, אך גם לנוי
* גינון הכולל פרחים וצמחי נוי שמטרתם לקשט את הפארק
* עצים לקישוט אך גם בשביל לספק צל (בעיקר בקיץ)
* רחבה מרוצפת
* ספסלי ישיבה
* מתקני שעשועים לילדים (כגון מגלשות ונדנדות)
* בריכת נוי וכן בריכה אקולוגית ובה דגים וצמחי מים
* מזרקה לנוי
* פינת חי

## גלריה

Founders Park Rehovot, January 2025 21.jpg|הכניסה לפארק המייסדים של רחובות
Rishon-gan01.jpg|גן המושבה בראשון לציון – פארק עירוני ותיק
Gan-BeIvrit-001.jpg|גן בעברית בראשון לציון, גן נושא המבוסס על השפה העברית
GanKiryatSeffer-0384.jpg|גן קריית ספר בתל אביב
MevasseretPlaygroundNov272021.jpg|פארק ציבורי במבשרת ציון



Green Park, London, England.jpg|גרין פארק, לונדון
Washington C D.C. Tidal Basin cherry trees.jpg|פריחת הדובדבן בפארק הפוטומק, וושינגטון
mesaverde_cliffpalace_20030914.752.jpg|הפארק הלאומי מסה ורדה, עיר אינדיאנית מסתורית החצובה בסלע
Zion angels landing view.jpg|הקניון בפארק לאומי ציון, יוטה
MasaiMaraCheetahs01.jpg|ברדלסים בפארק הלאומי מסאי מארה, קניה
Emerald lake.jpg|אגם אמרלד בפארק הלאומי יוהו, שבקולומביה הבריטית
Public garden in Tours, France.jpg||פארק בעיר טוּר בצרפת
2011 reading newspaper SaoPaulo 6114059314.jpg|גבר מבוגר קורא עיתון על ספסל בפארק ציבורי


## ראו גם
* פארק לאומי
* מונחון גאוגרפיה עירונית
* פארקים וגנים בעיר ניו יורק
* הפארקים המלכותיים של לונדון
* אגן ירוק
* שמורת טבע
* פארק תעשייה
* פארק מיל אנדס

## קישורים חיצוניים

* 
* 

## הערות שוליים

*
*
קטגוריה:ערכים שבהם תבנית אתר רשמי אינה מתאימה להוספה אוטומטית